  Виталий Пронин Кам но Буй шуръёс вамен выжъёсты лэсьтэм «Региональная инвестиционная компания» дунъёсты ивортӥз. Сюрес понна водительёслэсь уксё гудырикошкон шорысен кутылозы, ивортэ «Удмуртия» агентство.Озьыен, кык шуръёс вамен ик выжон понна легковой машинаен яке мотоен ворттылӥсьёслы тыроно луоз 330 манет (Кам вамен – 250 манет, Буй вамен – 80 манет). Бадӟымгес машинаослы – фураослы, пикапъёслы - юнматэмын 780 манет дун (Кам вамен - 510 манет, Буй вамен – 270 манет).Тужгес но дуно сюрессы усёз автобусъёслы но грузовикъёслы. Таослы дун 1350 манет  (эшшо но бадзымъёсызлы 1730 манет) тупатэмын. Кам вамен – 900 (1150) манет, Буй вамен 460 (590) манет. Дунъёсын пыр-почгес тодматскыны быгатӥськоды, «Региональная инвестиционная компанилэн» вотэсбамаз пырыса.Со сяна, нырысетӥ кык толэзьёссэ уксё тыремзы бере выж вамен ялан ворттылӥсьёс – Камбарка ёросысь улӥсьёс – кисыысьтызы ӧжытгес уксёзэс поттозы. Кызьы? Али та юан сэрттӥське-пертчиське на.Сергей Захаров   